BBC yashatse kumenya niba iyi ndirimbo nshasha ya Kidumu, "Abatovyi", yoba iri mu rukurikirane rushasha (album) yoba agire asohore, Kidum agira ati: "Jewe ndiko ndakora recordings (gufata indirimbo amajwi) nyinshi, gusa ivya album nzofata ingingo ziyivyerekeye ndavye aho nzoba nshitse n'ico nzoba maze gushikako..." Kidum yaheruka gusohora urukirikirane rw'indirimbo yise Hali na Mali mu 2014, kuva ico gihe akaba yaragiye araremesha ibiteramwo vyinshi hirya no hino kw'isi n'ubu akibandanya, akaba kenshi avuza live mu muji wa Nairobi muri Kenya aho asanzwe aba.
